cyanic-selkie/wikianc huggingface dataset:
Jean de la Vallée
Biografi
Tegninger av Jean de la Vallée finnes i Nasjonalmuséet i Stockholm, Stadsarkivet og Riddarhusarkivet samt studietegninger av ennå ikke utførte herrgårder i Granhammarssamlingen, Nordiska museets arkiv. Disse har i forskningen ofte blitt blandet sammen med tegninger av Tessin den eldre. Et problem er at få fasadetegninger i større skala har blitt bevart av de la Vallée. Derimot finnes flere små kopier som av Katarina kyrka, Näsby med flere. Det er bare i Riddarhustegningene betrakteren kan fornemme arkitektens drevne tegnestil, spesielt i presentasjonstegningen fra 1666, men også i den nesten komplette serien av arbeidstegninger i stort format i Riddarhusarkivet.
Jean de la Vallée var i tillegg en dyktig landskapsarkitekt med en egenartet blanding av fransk og italiensk. Fremdeles «nyoppdages» hans verk, som for eksempel Rydboholms barokkpark hvor bare en stor dam og noen terrasser fremdeles finnes, men hvor tegninger med forslag ble påtruffet i Skoklosters tegningssamling i 2002 og perifere avleggere som en plan for slekten Svab for deres bergmannsgård i Dalarna. En av de la Vallées døtre var gift Svab. Blant arkitektens byplaner skal i første rekke nevnes Carl Gustafs stad, Eskilstuna samt flere ikke utførte forslag til Slussenområdet i Stockholm i 1680, håndverkerby ved Danviken samt forslag til Nya Lidköping for greve Magnus Gabriel De la Gardie som de la Vallée utførte mange arbeider for.
Nikita Tjagunov
Nikita Gennadjevitsj Tjagunov (Ники́та Генна́дьевич Тягуно́в (1953-1992)) var en sovjetisk regissør.
Liste over ordførere i Ørskog
Liste over ordførere i Ørskog. Ørskog ble opprettet med formannskapslovene av 1837. Sykkylven ble utskilt som egen kommune i 1883. I 1965 ble Ørskog slått sammen med Stordal og Skodje, og beholdt navnet Ørskog, men den var blant «skilsmissekommunene» som ble delt igjen i 1977. Ørskog ventes å bli slått sammen med Ålesund i 2020.
Luftbårne styrker
Luftbårne styrker eller Luftlandestyrker er soldater og krigsmateriell som kan transporteres med luftfartøy og landsettes med fallskjerm, glidefly, helikopter eller lignende transportmidler. De kan dermed innsettes bak fiendens linjer og har evnen til å deployere nesten hvor som helst uten forvarsel. Formasjonene begrenses kun av luftfartøyenes antall og størrelse, og med nok kapasitet kan en enorm styrke dukke opp «fra intet» i løpet av få minutter, en operasjon som kalles vertikal omfatning. Den største luftlandingen under andre verdenskrig var Vyazma luftlandeoperasjon, utført av det sovjetiske 4. Luftlandekorps. Denne operasjonen var imidlertid ikke vellykket.
Som regel mangler luftbårne styrker forsyninger og utstyr for langvarig strid, og de er derfor bedre egnet til å etablere et brohode enn til å utføre en langtrukken besettelse. I tillegg er fallskjermoperasjoner spesielt sensitive for dårlige værforhold. Fremgang innen helikopterteknologi siden andre verdenskrig har gitt større spillerom for luftbårne operasjoner, og luftlandsetting fra helikopter har i stor grad erstattet storstilte fallskjermslipp. Mange armeer opprettholder likevel store fallskjermavdelinger.
Begreper i russiske luftlandestyrker
Luftlande-element (russisk:Vozdusjno-desantnyje) er en fellesbetegnelse for to typer manøverelement - fallskjermlande- og stormlande-. En divisjon som har overvekt av fallskjermlande-elementer vil kalles luftlandedivisjon, mens en divisjon som har mest stormlande-elementer til kalles stormlandedivisjon.
Fallskjermlande-element (russisk: Parasjiotno-desantnyj). Et eksempel er Fallskjermlandebataljon i Russland. Disse kan lande mesteparten av styrken med fallskjerm, både soldater og viktig stridsmateriell. De er derfor ikke avhengige av flyplass i nærheten av operasjonsomådet.
Stormlande-element (russisk: Desantno-sjturmovoj). Et eksempel er Stormlandebataljon i Russland. Disse må lande mesteparten av både soldater og stridsmateriell på flyplasser i nærheten av operasjonsområdet. .
Referanser
<References/>
Vetle Meland Risinggård
Vetle Meland Risinggård (født 14. oktober 1991) er en norsk bueskytter. Han konkurrerer for Kristiansand bueskyttere og var elev ved Kristiansand katedralskole mellom 2007 og 2010. Han studerer nå til sivilingeniør i nanoteknologi ved NTNU.
Beste prestasjoner
Vetle Risinggård har totalt to individuelle NM-gull og syv NM-gull for lag. Han har også bidratt til en verdensrekord for lag (2007) og har til sammen åtte norgesrekorder individuelt og for lag.
Henriette Hansen (skuespiller)
Henriette Hansen Bjerregaard (født 14. mai 1814 i Christiania, død 20. november 1892 i Kristiania) var en norsk skuespiller.
Henriette Hansen var datter av høker Christopher Hansen og Gunhild Jensdatter. Hun ble 16. mars 1831 gift i Christiania med forfatteren Henrik Anker Bjerregaard (1792-1842).
Henriette Hansen fikk sin teaterdebut knapt 13 år gammel i den aller første forestillingen som ble vist på Strømbergs Theater, Norges første offentlige teater. Allerede i åpningssesongen fremførte dette teateret to skuespill forfattet av H.A. Bjerregaard. Da teaterdirektør Strømberg i 1828 måtte leie ut teaterbygningen sommeren 1828 til det nyopprettede teaterselskapet «Christianias Offentlige Theater», sørget han i leiekontrakten for at Henriette Hansen og hennes like unge skuespillerkollega Andrine Christensen skulle få fortsette å opptre mot en gasje på 100 speciedaler i året. Henriette og Andrine Christensen bodde hos Strømberg som en slags pleiebarn.
Seilandstuva
Seilandstuva er et fjell i Alta og Hammerfest i Finnmark. Det er det høyeste fjellet på øya Seiland. Fjellet er en del av Seiland nasjonalpark og er det tiende høyeste i Finnmark. Det er også det høyeste i Hammerfest kommune. Sekundærfaktoren på 45 kilometer er blant de 50 lengste i Skandinavia.
Cederroth
Cederroth er et svensk foretak som produserer og markedsfører hygiene-, helse- og førstehjelpsprodukter.
Foretaket ble grunnlagt i 1895 i Gävle av Christian Cederroth. Siden 1991 har det vært en del av det amerikanske Alberto-Culver-konsernet. Cederroth har produksjon i Sverige, Danmark og Polen. Det norske hovedkontoret ligger på Revetal i Vestfold. Kjente varemerker er Samarin, Salvequick-plaster og Seltin. Cederroth ble kjøpt opp av Orkla i januar 2015.
Benjamin Wilson
Benjamin Wilson (født 21. juni 1721, død 6. juni 1788) var en engelsk grafiker, vitenskapsmann og maler.
Rundt 1750 var Wilson bosatt i Dublin, hvor han fikk stor suksess som portrettmaler og vitenskapsmann. Da han var tilbake i London bygde han opp en lukrativ praksis som portrettmaler. Som vitenskapsmann motsatte Wilson seg Benjamin Franklins teori om positiv og negativ elektrisitet. I stedet støttet han Isaac Newtons gravitasjons-optiske eter. Wilsons beste eksperimentelle arbeider gjaldt de elektriske egenskapene til turmalin, som gjorde at Wilson fikk internasjonal anerkjennelse og ble valg inn til flere europeiske vitenskapsakademier. Wilson hadde allerede blitt valgt til Fellow of the Royal Society i 1751 og mottok Copleymedaljen i 1760 for hans tourmaline eksperimenter.
Non mi avete fatto niente
«Non mi avete fatto niente» (norsk oversettelse: dere gjorde ingenting mot meg) er en italiensk popsang som fremføres av de italienske sangerne Ermal Meta og Fabrizio Moro. Sangen ble sluppet for digital nedlastning 7. februar 2018 og vant Sanremo-festivalen samme år. Sangen var Italias bidrag i Eurovision Song Contest 2018 i Lisboa hvor den fikk en femteplass totalt sett, og tredje mest stemmer av de 26 bidragene i finalen.
Bakgrunn
Sangen er skrevet av Meta og Moro sammen med låtskriveren og artisten Andrea Febo. Teksten tar for seg kriger rundt om i verden og terrorangrep i Europa og Midtøsten; blant annet trekkes byene London, Paris, Nice, Kairo og Barcelona frem i teksten. Sangen ble også skrevet like etter terrorangrepet i Manchester 22. mai 2017.
«Non mi avete fatto niente» er hovedsporet på Ermal Metas album Non abbiamo armi, og Fabrizio Moros album Parole rumori e anni. . I februar 2018 deltok låten i den italienske sangfestivalen Sanremo, og den vant finalen lørdag 10. februar. Sangen var Italias bidrag i Eurovision Song Contest lørdag 12. mai 2018, der den endte på en femteplass.
Refrenget er inspirert av en sang skrevet av Febo, kalt «Silenzio» (stillhet) som deltok i nykommer-klassen av Sanremo-festivalen 2016. «Silenzio» ble fremført av Ambra Calvani og Gabriele De Pascali.
Atelektase
Atelektase er lungevev som er lufttomt og har falt sammen (PPS). Det kan forekommer fordi slim eller fostervann blir inhalert ved fødselen, og kan også forekomme ved lungekreft.
Symptomer på at man har atelektase er at man hoster mye, og har tung pust. Det er sjelden at personer med atelektase må legges inn på sykehus fordi de fleste atelektaser forsvinner av seg selv etter en stund. Men hjelp av en fysioterapeut ka noen ganger være nødvendig. De fleste blir friske etter mindre enn 3 måneder.
Sverre Daniel Husebye
Sverre Daniel Husebye (født 25. september 1903 Oslo (Christiania), død 16. april 1977) var en norsk teolog og forfatter.
Kirkelig karriere
Han var leder i Oslo Sjøkorps (KFUM) i flere perioder mellom 1923 og 1932. Han ble cand. theol. ved Menighetsfakultetet i 1929, var sekretær i KFUM Oslo fra 1930 til 1931, og ble ordinert i 1932, og var kallskapellan i Sulitjelma i Fauske fra 1932 til 1939. Han var sokneprest i Brønnøy fra 1938 til 1942, da de fleste norske prester la ned embetet. Fra 1945 til 1951 var han prost i Sør-Helgeland prosti. Hadde permisjon i 1945 og 1946. I permisjonstiden var han første redaktør for det kristne ukebladet «Livet». Fra 1951 til 1968 var han residerende kapellan i Sandviken, Bergen og sokneprest samme sted fra 1969 til 1971.
Skapende virksomhet
Han hadde også nær tilknytning til Nord-Norge etter å ha bodd i Sulitjelma og Brønnøysund i mange år. Dette gjenspeiles tydelig i flere av hans bøker. I tillegg til bøker har han også laget tre orienteringsspill og et historisk spill. Hans debutbok Den eksentriske klubb ble nr. én i en avstemning blant gutter om den beste barneboken i 1929.
Den konsentriske klubb
Hans første bok var den "Konsentriske klubb" på Winju Simonsens forlag. Husebyes bøker handler om unggutter som dannet en hemmelig klubb «Den konsentriske klubb». «Den eksentriske klubb» skiftet fort navn til «Den konsentriske klubb» etter forslag fra Dikter'n. Konsentriske sirkler har ett felles sentrum i motsetning til eksentriske. For klubben var dette sentrumet vennskapet dem imellom. Bøkene følger guttene gjennom spennende opplevelser. Handlingen er lagt til hentet fra Oslo. Hans siste bok, Isbreens hemmelighet fra 1960, dreide seg om Den konsentriske klubbs ekspedisjon til Jostedalsbreen.
Thomas Qian Yurong
Thomas Qian Yurong (født 1914 i Tongshan i Jiangsu i Kina, død 22. mars 2013) var katolsk biskop av bispedømmet Xuzhou i provinsen Jiangsu i Folkerepublikken Kina.
Bakgrunn
Han kom fra en familie som hadde vært katolsk i generasjoner. Under den annen kinesisk-japanske krig berget han en alvorlig såret soldat, bar ham til kirken og pleiet ham der til han ble bedre.
Biskop
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 15. november 1959 i Nanjing med erkebiskop Ignatius Pi Shushi som hovedkonsekrator.
Under kulturrevolusjonen ble han dømt til omskolering, og arbeidet i tyve år ved en kjemisk fabrikk.
Han fikk i en alder av 90 år som koadjutorbiskop den 30. november 2006 Wang Renlei (36 år). I 2011 trakk han seg tilbake av helsegrunner, og døde i 2013 av lungebetennelse. Såvidt vites hadde han ikke fått sin bispeutnevnelse akseptert av Vatikanet.
Bispedømmet Xuzhou har (2013) ca 25.000 troende, syv kirker, et dusin prester og rundt 20 ordenssøstre.
Episkopalgenealogi
Hans episkopalgenealogi var:
Fjell ungdomsskule
Fjell ungdomsskule er en offentlig grunnskole i Øygarden kommune i Vestland, beliggende på Bildøy sentralt på Straume.
Skolen er den ene av fire offentlige ungdomsskoler i kommunen, hvorav de andre ligger i Øygarden, Sund og den siste på Ågotnes. Skolen tar imot elever fra 8. til 10. trinn fra følgende barneskoler; Kolltveit, Foldnes, Brattholmen, Hjelteryggen og Knappskog.
Nils Braanaas
Nils Braanaas (født 1. februar 1925, død 3. januar 2012) var en norsk pedagog og sakprosaforfatter. Han var utdannet filolog og arbeidet som lærer og universitetslektor.
Fjell ungdomsskule
Skolens hovedmålform er nynorsk, men andelen nynorskelever er raskt avtagende og ligger på 11% (2011).
Skolen ble tatt i bruk høsten 1969.
Nils Braanaas
Braanaas vokste opp på Grefsen i Oslo, men hadde mye tilhørighet til Groruddalen og arbeidet som norsklærer på Linderud på 1960-tallet. Han fikk stor interesse for drama og etablerte Veitvet barne- og ungdomstearter. Han var med å etablere Landslaget Drama i Skolen og var redaktør for tidsskiftet Teater i skolen, som endret navn til Drama i skolen og senere DRAMA - Nordisk dramapedagogisk tidsskrift.
For sin innsats for dramafaget i skole og lærerutdanning ble han i 2003 tildelt Kongens fortjenstmedalje i gull.
Brachymitra thomasi
Brachymitra thomasi er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 25-30 millimeter), bred, litt matt, gjerne brunrødlig gullbasse. Hannen har et kort, firkantet, litt T-formet framspring i pannen.
Utbredelse
Arten forekommer i Tanzania.
Systematisk oversikt
Artene blir nå ofte plassert i slekten Compsocephalus.
Newquay
Newquay er en by sør-vest i England, Storbritannia. Byen som ligger på kysten av Cornwall mot Nord-Atlanteren er opprinnelig en fiskehavn og et prestegjeld, men nå et regionalt senter for romfartsindustri med planer om utskytningsfasiliteter. Den ligger ca. 19 km nord for Truro og 32 km vest for Bodmin.
Byen er avgrenset i vest av elven Gannel og en tilhørende saltmyr, og i øst av Porth Valley. Newquay har fra  andre halvdel av det nittende århundre vokst innover i landet, som er mot sør.
I 2001 var innbyggertallet 19,562. Dette økte til 20,342 i 2011. Senere anslag tydet på at tallet for det samlede Newquay-området ville stige til 27,862 i 2018 og 30,341 i 2019.
Martin Olav Vadset
Martin Olav Vadset (født 22. november 1930 i Skodje, død 1. mai 2018 i Oslo ) var en norsk offiser i Hæren, med grad som generalløytnant. Han var leder for FNs observatørkorps i Midtøsten (UNTSO) i over tre år. Han har også vært utstasjonert som FN-observatør i Irak, Kambodsja og Iran.
Caio Koch-Weser
Caio Koch-Weser (født 25. juli 1944 i Rolandia, Brasil) er en tysk embedsmann og politiker (SPD). Han var statssekretær i finansministeriet fra 1999 til 2005.
Koch-Weser ble født i Brasil, ettersom hans foreldre og besteforeldre hadde forlatt hjemlandet Tyskland på grunn av sin delvis jødiske herkomst i 1933. Han er barnebarn av Tysklands tidligere visekansler, innenriksminister og justisminister Erich Koch-Weser. Kort etter annen verdenskrigs slutt vendte familien Koch-Weser tilbake til hjemlandet.
Martin Olav Vadset
Karriere
Vadset tok befalsskolen i 1949 og ble sersjant i Garden, hvorpå han tok Hærens krigsskole i årene fra 1952 til 1954. Han tjenestegjorde ved Brig N i noen år, og i 1962 gikk han ut av Hærens stabsskole som kompanisjef. Senere gjennomgikk han NATO Staff College i England, og var som oberstløytnant lærer ved Hærens Stabsskole fra 1972, og ledet stabsskolen fra 1975 etter et kortere opphold ved Brig N. Da den norske bataljonen i UNIFIL ble opprettet i Libanon i 1978, gikk Vadset etter kort tid inn som nestkommanderende for selve FN-styrken UNIFIL. Året etter ble han den første norske operativt nestkommanderende (Deputy Force Commander) i UNIFIL, under øverstkommanderende Emmanuel A. Erskine som Vadset hadde gått på samme kull med ved Staff College i England i 1968. I Libanon var situasjonen svært spent de første årene, og særlig major Haddad og SLA gjorde UNIFIL til skyteskive for politisk misnøye med FNs engasjement. I 1980 startet han ved toårskurset NATO Defence College i Roma.
Caio Koch-Weser
Caio Koch-Weser studerte sosialantropologi, sosiologi og historie i Münster, Berlin og Bonn, og avsluttet studiet med hovedfag i sosialøkonomi. Fra 1973 arbeidet han for Verdensbanken, fra 1991 som visepresident og fra 1996 som administrerende direktør. I mai 1999 ble han utnevnt til statssekretær i det tyske finansministeriet. Han var den tyske regjeringens førstevalg til posten som ny sjef for Det internasjonale pengefondet, men USA la ned veto mot ham og den tyske regjeringen valgte isteden konservative Horst Köhler.
Martin Olav Vadset
Karriere
I årene 1981–83 var Martin Vadset toppleder i Hæren i Norge, først som statbssjef i Hærstaben (HST), deretter som generalmajor og kommandør for landstridskreftene i Nord-Norge. Her ledet han også NATOs operasjonssenter nord utenfor Bodø. I denne stillingen fikk han 5. mars 1986 hovedansvaret for Vassdal-ulykken under øvelse «Anchor Express», en tragedie nord for Evenes hvor 31 ingeniørsoldater ble tatt av snøskred, og 16 av dem omkom.
Caio Koch-Weser
I oktober 2005 gjorde han kjent at han etter eget ønske ikke ville fortsette som statssekretær i den nye regjeringen.
Martin Olav Vadset
Karriere
En regjeringsoppnevnt granskingskommisjon gransket øvingen, som Vadset var øverste leder for, og fastslo at øvelsen hadde sviktende rutiner for kommando- og ansvarsforhold.
Kitchie Kitchie Ki Me O
Kitchie Kitchie Ki Me O (omtales også som KKKMO) er en norsk supergruppe bestående av medlemmer fra Madrugada, My Midnight Creeps og Ricochets. Bandet er oppkalt etter My Midnight Creeps-låten med samme navn, utgitt på albumet Histamin i 2007. Gruppen ble til etter at vokalist og gitarist Alexander Kloster-Jensen ble spurt om å spille på Øyafestivalen i 2009. Kloster-Jensen mente det kunne være spennende å holde konsert med et helt nytt band uten forberedelser og ikke øve på forhånd. Det endte likevel med at de øvde inn sju låter på fjorten dager. Etter den første konserten på Øyafestivalen gikk det et år før de spilte ny konsert. 1. april 2011 slapp de en limitert EP, som ble delt ut gratis til publikum under en konsert på Rockefeller. Bandets selvtitulerte debutalbum ble sluppet på EMI samme år. Albumet ble liggende 7 uker på VG-lista med 13 som høyeste plassering.
Caio Koch-Weser
Fra januar har han vært viseformann i styret i Deutsche Bank. Han sitter også i styret i Bertelsmann-Stiftung, Verdens økonomiske forum og i den Brusselbaserte tenketanken BRUEGEL.
Martin Olav Vadset
Karriere
Oberst og brigadesjef Arne Pran sto frem og tok på seg ansvaret for Vassdal-ulykken, som inntraff 5. mars 1986. Vadset, som var øvingsleder, fikk i juli 1986 sterk kritikk for feilvurderinger i forkant av ulykken av en granskingskommisjon. Vadset avviste kritikken, og politiet henla saken mot ham og de andre offiserene i øvingsledelse, mars 1987. I årene etter ville Vadset hverken snakke om ulykken eller ta på seg noe ansvar for ulykken, og Vadset fikk senere opprykk som generalløytnant.
Kitchie Kitchie Ki Me O
I 2016 slapp bandet albumet Are You Land or Water på plateselskapet House of Mythology.
Martin Olav Vadset
Karriere
Under avslutningen av granskingen var Vadset sjef for Distriktskommando Sørlandet (DKS) i Kristiansand, og dro derfra til stillingen som leder for offiserskorpset United Nations Truce Supervision Organization (UNTSO) som overvåket våpenhvilen i Midtøsten. Her planla han FN-styrken UNIIMOG som overtok i kampområdene etter fredsslutningen mellom Iran og Irak. FNs generalsekretær Javier Perez de Cuellar kalte Vadset til å bistå ved opprettelsen av United Nations Transition Assistance Group (UNTAG) i Namibia, og United Nations Transitional Authority in Cambodia (UNTAC) i Kambodsja i 1988, og han forble i FN-tjeneste ut karrieren, til 1990.
Etter endt tjeneste var Vadset blant annet utsending for OSSE til Nagorno-Karabakh i Kaukasus. I pensjonsårene var han en ivrig talsperson for sterkt engasjement gjennom FN, ikke minst militære styrkebidrag til fredsoperasjoner.
Stjørdals historie
Stjørdals historie
Tidlig tid
Helleristninger og arkeologiske funn tyder på at det har vært menneskelig bosetning i Stjørdal fra et tidlig stadium. Særlig er helleristningene i Hegra velkjente, men det finnes helleristningsfelt fra steinalderen i alle de fire kommunedelene, Stjørdal, Lånke, Hegra, og Skatval. Maktsentrene i dalføret ser ut til å ha etablert i jernalderen, og i Trøndelag var det to store maktsentre, Verdal/Sparbu og Værnes. Stjørdal dannet Stiordølafylki sammen med Neadalen og Klæbu.
På Høgberget ved Auran på Sørbygda er det funnet rester etter en relativt stor bygdeborg, strategisk plassert oppe på et berg, den gang med utsikt over Strindfjorden. I dag er berget for det meste gjengrodd av skog, men man kan tydelig se restene av bygdeborgen i form av store kampesteiner. Borgen stammer nok fra folkevandringstiden, og ble gjenoppdaget i 1970-årene. Berget har tre bratte sider som vender ut mot fjorden i sør, mens den nordøstlige siden er flatere og vender inn mot land. Rundt toppen ligger steiner som sannsynligvis er fundament for palisader av stokker og felte trær. Helt på toppen var det en varde.
Andre storgårder og maktsentre i Stiordølafylki på den samme tiden var eksempelvis Auran, Berri og Fløan, hvor sistnevnte var sete for Fljoðaætten og dens lendmenn fra omkring 1100 til 1200. Av denne ætten kjenner man til navnet på to personer, nemlig Ivar av Fljoðar og Ivar Fljoðekoll. Ivar av Fljoðar var gift med Sigrid Ranesdatter, søster av høvdingen Sigurd Ranesson fra Steigen. Sigrid var viden kjent for sin skjønnhet. Ivar ble sendt til Orknøyene for å kreve inn skatt på vegne av kong Sigurd Jorsalfare, men innkrevingen var bare noe kongen brukte for å lure unna Ivar, slik at Sigurd kunne ligge med Sigrid. På Høgberget på Auran er det funnet rester av en relativt stor bygdeborg fra folkevandringstiden.
Storgårdene ble etterhvert kirkesteder. Værnes gård var allikevel det mest utpregede høvdingsetet, og det var ikke uten grunn at dalførets i dag eldste kirke, Værnes kirke, ble anlagt nettopp her. Én av grunnene til Værnes' dominans kan ha vært den sentrale beliggenheten ved utløpet av Stjørdalselva. Værnes bør også oppfattes som et regionalt sentrum med politisk, religiøs og kulturell ledelse allerede før år 1000, altså i tiden før kristendommen og Værnes kirke. Snorre Sturlason skriver at det var Værnes-høvdingen Torberg som ledet blotingen i fylket sitt. Værnes mistet mye av sin makt da Harald Hårfagre satte Håkon Ladejarl til å styre over hele Trøndelag, men skatt i form av landskyld gikk antageligvis fortsatt via Værnes før det gikk til Lade.
Ifølge Heimskringla var Sigurd Håkonsson Ladejarl kommet over fra Lade til Oglo, det daværende navnet på Skatval, på gjestebud i november 962. Huset ble så omringet av Eirikssønnenes menn, som så satte fyr på lokalet, og Sigurd brant inne. Det er omdiskutert hvorvidt ladejarlen brant inne på Fløan eller Auran, og det har vært fremmet teorier begge veier. Det er ikke foretatt noen arkeologiske undersøkelser som kan bevise hvor Sigurd Ladejarl ble innebrent.
Steinvikholm slott
Byggingen av Steinvikholm slott ble tidligst påbegynt sommeren 1524, og det hersker temmelig stor enighet om at slottet stod ferdig i 1532, altså etter om lag syv år, på rekordtid i datidens målestokk. I samtiden var slottet den sterkeste befestningen i landet, og det er det største byggverket oppført i norsk middelalder. I forhold til øvrige festningsverk i inn- og utland var Steinvikholm meget moderne for sin tid, men militær teknologi og strategi i rask endring gjorde det raskt foreldet.
Slottet var både et forsvarsverk og fast bosted for byggherren, erkebiskop Olav Engelbrektsson, og det fungerte som den katolske kirkens siste skanse i Norge før erkebiskopen ble tvunget i landflyktighet ved reformasjonen i 1537. I perioden 1532–1556 bodde også lensherren fast på Steinvikholm, og Trondhjems len bar da navnet Steinvikholm len. I 1546 ble slottet rammet av en brann, og det ble foretatt en del ombygginger. Under Den nordiske syvårskrig ble Steinvikholm beleiret og etterhvert oppgitt uten kamp. Lensherren hadde Steinvikholm som representasjonsbolig frem til 1575, da aktiviteten på slottet tilsynelatende opphørte for godt.
Agustín Torres
Agustín Torres (født 17. august 1978) er en argentinsk alpinist.
Stjørdals historie
Steinvikholm slott
Slottet opplevde et betydelig forfall etter 1575, og både bygdefolket og byggherrer utenbygds benyttet det som et steinbrudd fra 1661. Historien om erkebiskopens byggverk ble etterhvert glemt. I 1849 ble det imidlertid foretatt arkeologiske utgravninger etter initiativ fra Fortidsminneforeningen, som i 1893 kjøpte slottsruinen og påbegynte en svært omfattende utgravning og rekonstruering.
Agustín Torres
Han har ikke debutert i verdenscupen i alpint, men har deltatt i en rekke FIS-renn.
Stjørdals historie
Småbyen dannes
Selv om det var gårdsbruk på Stjørdalshalsen, i hvert fall fra vikingtiden av, dukket ikke småbyen frem før 1700-tallet og utover. Området var i utgangspunktet befolket av husmenn, men etterhvert kom også andre typer håndverkere og arbeidere til stedet. Disse leide ofte jorden de nybygde på av gårdene, men var ikke forpliktet til arbeid i landbruket for sin storbonde slik som husmennene ofte var. Mange av de som kom dit hadde vært taperne i sitt gamle miljø, og kom til Stjørdal i håp om å få et bedre liv.
Agustín Torres
Torres deltok for Argentina under Vinter-OL 2010 og oppnådde en 54.-plass i storslalåm som beste resultat.
Stjørdals historie
Småbyen dannes
Det stort antall av dem var også såpass fattige at de ikke hadde råd til leie av verken en jordparsell eller å inngå en husmannskontrakt, slik at de leide kammers og lignende hos de eksisterende husmennene, hvor det var trangt både om plassen og maten fra før. Noen fant andre løsninger, som en ved navn Bertil, som bodde i en vendt båt, og Hans Lom fra Gudbrandsdalen, som bodde i en liten jordhytte kalt Lomplassen eller «Hjørnesalongen til Hans Lom». Da bøndene så nytten av husmenn uten tilknyttet jord, ble det også stadig flere av disse.
All tilflyttingen resulterte i en liten gate med hus, opphavet til dagens tettsted. I 1801 var det 33 plasser under Værnes, hvor det bodde totalt 132 mennesker. I 1825 var det 228 personer fordelt på 54 plasser under Værnes, og 36 husmenn under Prestegården. Dessuten bodde det ca. 200 personer fordelt på Stokkmoen, Tangmoen og Øyanmoen. Stjørdalshalsen fikk dårlig ord på seg, og i forbindelse med folketellingen i 1855 skrev presten Frich på Værnes: «Halsen beboes af en for større Deel i fysisk og moralsk Henseende meget fordærvede Familier hvilke ligger den øvrige Kommune til stor Byrde.» Det bodde da 567 personer der.
Hjørnesteinsbedriften i den lille byen som hadde vokst frem kom til å bli Tangen Brug, eller «Håbet». Teglverket der ble opprettet på 1700-tallet, men fikk sin virkelige glanstid da det ble flyttet til Tangen i 1824, der hvor byens nærings- og industriområde ligger den dag i dag. Foruten produksjon av teglstein, drev bedriften også med tømmerfløting og pottemaking. Handelen, som særlig gikk nord- og østover, gjorde at keramikk og andre produkter ble spredt helt til Nordland og Jämtland. Tangen Brug ble først nedlagt ved årsskiftet 1962/1963. Far og sønn Løken etablerte flere industriforetak i Stjørdal, hvorav brenneriet på By var det største. Her ble det produsert brennevin, i all hovedsak av poteter. Samtidig var gården en av dalførets største.
Harianvi
Haryanvi eller harianvi (devanagari: हरियाणवी og हरयाणवी), også djatu eller bangaru, er et indoarisk språk som snakkes av om lag 13 millioner mennesker (1992) i Delhi og den indiske delstaten Haryana.
Haryanvi er nært beslektet med bradjbhakha og har en leksikalsk likhet med bagri på 65% av ordforrådet. Av politiske grunner klassifiseres haryanvi som en hindidialekt («vesthindi»). Talere av hariyanvi og hindi kan likevel ha vanskeligheter med å forstå hverandre.
Mens harianvi er morfologisk og fonologisk likt khariboli, eller standard hindi, har det også likheter med panjabi. Blant annet imperfektiv partisipp-endinga /da:/ og substaniv-endinga /ã:/ i oblikt flertal minner om panjabi. Endinga for hannkjønn ental, /a:/, er felles for panjabi, harianvi, og også khariboli, men skiller de to sistnevnte fra de andre vestlige hindispråkene.
Stjørdals historie
Politiske vendinger før 1900
Samfunnsstrukturen gjenspeilte seg også politisk, ettersom Venstre innehadde en enerådende stilling inntil Arbeiderpartiet og Bondepartiet fikk innpass i 1920-årene. I lokalpolitikken dominerte bønder som Bernhard Øverland og John O. Arnstad, mens bonden Lars Soelberg og folkehøyskolemannen Lars M. Bentsen ble valgt til Stortinget fra Stjørdalen krets. Høyre stod relativt sett sterkere i Stjørdal enn mange andre steder i fylket, spesielt på Skatval i årene 1900–1910, men oppnådde aldri flertall eller representasjon på Stortinget. Tilstedeværelsen bidro imidlertid til å holde samfunnsdebatten levende. Særlig på Stjørdalshalsen og Skatval ble det ofte holdt folkemøter med talere som Øverland, Arnstad og Carl Theodor Rode tilstede, og her kunne det gå hardt for seg. Fra et folkemøte på Røkke er det fortalt at to naboer hadde gått til møtet vel forlikte, men hadde røket opp og begynt å slåss på hjemveien.
Forsvaret kjøper Værnes
Synet på militærets tilstedeværelse på Værnes, som fra gammelt av har satt preg på Stjørdal, var mildt sagt delt. Selv om mange Venstre-folk så verdien av aktiviteten på Værnes, kviet mange av dem seg også for å slippe inn for mange – det var en velkjent sak at de fleste militære, og spesielt offiserene, var Høyre-folk. Bernhard Øverland la imidlertid ned en tung innsats for å få en fast treningsleir på Værnes, og i 1887 greide han å få staten med på å kjøpe den ærverdige og historierike Værnes hovedgård til dette formålet. Slik la han mye av grunnlaget for utviklingen der i tiårene, for ikke å si århundret, som fulgte.
Utvandring til Amerika
I løpet av 1800-tallet utvandret mange, ofte hele familier, til Nord-Amerika, særlig til steder som Wisconsin og Minnesota i Midtvesten samt i de sentrale deler av Canada. Det fantes sogar nybyggerlandsbyer med nesten bare stjørdalinger. For Skatvals vedkommende utvandret 945 personer, hvorav 556 menn og 389 kvinner, fra 1851 og til årene like etter 1920. Utvandringen nådde sitt høydepunkt i 1880-årene. Sogneprestene hadde ansvar for å føre emigrantene inn i kirkebøkene med henvisning til at de hadde forlatt sognet.
Hope not Hate
Hope not Hate er en britisk organisasjon som arbeider mot rasisme, fascisme og hatideologier. Den beskriver seg som tverrpolitisk og religiøst uavhengig. Organisasjonen ble grunnlagt i 2004 av Nick Lowles, tidligere redaktør for det antifascistiske magasinet Searchlight.
Arve Tellefsen
Arve Tellefsen (født 14. desember 1936) er en norsk fiolinist.
Han er født og oppvokst i Trondheim. Som seksåring begynte han å spille fiolin ved Trondhjems musikskole. I 1955 begynte han å studere ved musikkonservatoriet i København hvor professor Henry Holst var hans hovedlærer, og i 1959 debuterte han i Universitetets aula i Oslo.
I løpet av en mangeårig solistkarriere har han spilt med flere av verdens fremste orkestre og dirigenter. Han har utgitt flere plater og mottatt mange priser, blant annet fem Spellemannpriser.
Arve Tellefsen ble tatt opp som frimurer i St. Johanneslogen Nordlyset, men meldte seg ut av losjen i 2018.
I 2009 ble det avduket en statue av Tellefsen i Trondheim, mellom Frimurerlogen og Vår Frue Kirke. Statuen var utført av den norske billedhuggeren Per Ung og ble donert av kjøpmann Trond Lykke. Avdukingen ble utført av Tellefsens døtre.
Han har to døtre med Kristin Slørdahl fra et forhold som varte i femten år.
Castle Bravo
Castle Bravo var en prøvesprengning av en hydrogenbombe under Operation Castle. Detonasjonen ble utført på Bikiniatollen i Stillehavet 1. mars 1954. Bomben var på 15 megatonn (63 petajoule) og er den største hydrogenbomben som er blitt detonert av USA. Opprinnelig skulle bomben ha eksplodert med 6 megatonn, men en uventet utvikling av energi resulterte i at eksplosjonen ble over dobbelt så kraftig som den var planlagt å bli.
Ett minutt etter detonasjonen nådde den gigantiske soppskyen 15 000 meter, etter to minutter hadde den nådd 30 000 meter. Etter seks minutter nådde soppskyen toppen, ved 40 000 meter. På bakken etterlot den seg et 1 984 meter bredt og 76 meter dypt krater.
Bravo utløste det verste radioaktive nedfallet i amerikansk historie, som la seg over store områder og eksponerte en del innbyggere og militært personell på Marshalløyene for stråling. I tillegg ble også mannskapet på en japansk fiskeskøyte eksponert for strålingen da de hadde klart å komme seg usett inn i karantenesonen rundt nullpunktet. En av fiskerne døde senere av strålesyke.
Symphony X
Symphony X er et amerikansk nyklassisk progressiv metal-band stiftet i New Jersey i 1994 av gitaristen Michael Romeo. Albumene The Divine Wings of Tragedy, fra 1997, og V: The New Mythology Suite, fra 2000, gjorde at bandet fikk betydelig oppmerksomhet innen den progressive metal-sjangeren.
Musikalsk er Symphony X lik andre progressive metal-band som de ofte blir sammenliknet med, som for eksempel Dream Theater, Fates Warning og Pain of Salvation. De spiller en veldig synkopert, progressiv stil, og inkorporerer symfonisk metal-elementer til sin lyd. Musikken inneholder sterke nyklassiske elementer i likhet med blant annet Yngwie Malmsteen, Randy Rhoads og andre innflytelsesrike nyklassisk metal-artister. Symphony X ga ut sin første musikkvideo noensinne for sangen «Serpent's Kiss» fra albumet Paradise Lost i juli 2007.
Grunnlegging av moralens metafysikk
Grunnlegging av moralens metafysikk (tysk: Grundlegung zur Metaphysik der Sitten) er Immanuel Kants første moralfilosofiske verk. Han argumenterer for et a priori-grunnlag for moralen. Det er her han introduserer sitt berømte kategoriske imperativ. Boken består av ett forord og tre kapitler.
LGB Alliance
LGB Alliance er en britisk interessegruppe etablert i 2019 som har som oppgitt formål å arbeide for lesbiske, homofile og bifiles rettigheter, noe alliansen mener er truet av en liberal politikk overfor transpersoner.
Grunnlegging av moralens metafysikk
Formålet med boken var ifølge Kant å «oppdage og fastlegge» moralens «høyeste prinsipp». Hans konklusjon (som han også innleder boken med) er at det eneste ubetingede gode er den gode viljen, nærmere bestemt å handle av plikt uten å tenke på handlingens «materielle» konsekvens.
LGB Alliance
Formål
LGB Alliance ble etablert av tidligere medlemmer av LHBT-organisasjonen Stonewall i protest mot deres standpunkt overfor transpersoner. Anerkjennelse av transpersoners rett til å definere sin legning basert på hvilket kjønn de selv føler at de har kontra hvilket kjønn de er født med, mener de truer deres tilkjempede rettigheter som lesbiske, homofile og bifile. LGB Alliance har bekjentgjort sitt mål som å «fastsette retten til at lesbiske, bifile og homofile menn kan definere seg selv som 'tiltrukket til likt fødselskjønn' (engelsk: 'same-sex attracted').» Organisasjonen har uttrykt bekymring over at fasiliteter beregnet for kvinner – herunder sykehus, krisesentre og fengsler – skal gjøres utrygge ved at de ikke kan nekte adgang for transkvinner. Den har også tilkjennegitt frykt for at barn og ungdom med likekjønnet legning skal mistolke dette som kjønnsinkongruens og gi seg i kast med kjønnskorrigerende behandling som organisasjonen anser som irreversibel.
Grunnlegging av moralens metafysikk
Verket ble først utgitt på norsk i det moralfilosofiske samleverket Morallov og frihet (1970). Boken Moral, politikk og historie: et utvalg fra Kants praktiske filosofi fra 1983 inneholdt også en norsk oversettelse av verket.
LGB Alliance
Formål
Organisasjonen motsetter seg skillet mellom kjønnsidentitet og fødselskjønn, samt behandling av mindreårige for kjønnsinkongruens. Den arbeider også mot undervisning om kjønnsmangfold og hevder at lesbiske blir «utryddet» av «transkjønnisme» (transgenderism).
Veldedig organisasjon
LGB Alliance ble gitt veldedighetsstatus av Charity Commission for England and Wales i april 2021. Denne statusen har blitt forsøkt utfordret rettslig av organisasjonen Mermaids som kjemper for å utvide transpersoners juridiske retter. For å få en slik sak prøvd, er det et krav om at den som bringer inn saken må være berørt av den innklagede organisasjonen, og fra Mermaids ble det argumentert med at veldedighetsstatusen ville gjøre det enklere for LGB Alliance å kritisere Mermaids’ arbeid, i tillegg til at de konkurrerte om de samme midlene. Disse argumentene ble imidlertid avvist med begrunnelse i at Mermaids ikke hadde noen rett til å operere uten kritikk. Organisasjonens daglige leder Kate Barker kalte avgjørelsen for en seier for sunn fornuft. Kommisjonen for veldedighetsorganisasjoner oppfordret i denne sammenheng til økt toleranse for organisasjoner med motsatte meninger.
Omtale og kritikk
LGB Alliances holdning overfor transpersoner har skapt en konflikt med trans-inkluderende organisasjoner. Noen av dem har gitt uttrykk for at formålet med å opprette organisasjonen ikke var å kjempe for homofile, lesbiske og bifiles rettigheter, men å diskreditere arbeidet med å fremme transpersoners rettigheter. Under en Pride-parade i Manchester i 2021 ble en mann jaget bort fordi han hadde en hatt og en t-skjorte med logoen for LGB Alliance.
Noen politikere fra det britiske partiet Labour Party har karakterisert gruppen som transfobisk. Gruppen har også blitt omtalt av den antifascistiske gruppen Hope not Hate som transfiendtlig, blitt kalt transekskluderende og en hatgruppe av flere ledende LHBT-organisasjoner. Flere rapporter fra Global Project Against Hate and Extremism i 2022 har definert LGB Alliance og søsterorganisasjoner som høyreekstreme hatgrupper.
Norsk initiativ
Den norske organisasjonen LLH 2019, etablert i 2020 av Tonje Gjevjon, Loke Aashamar og Ola Movinkel, presenterer seg som en norsk søsterorganisasjon til LGB Alliance.
Blåklokke
Blåklokke (Campanula rotundifolia) er en flerårig plante i klokkefamilien. Planten kan bli opptil 50 cm høy, og har en blå blomst formet som en bjelle (klokke), derav navnet. Blåklokken blomstrer fra juli til september og kan deles inn i flere underarter, men underartene er ikke så kjent. De langskafta bladene nede ved grunnen er ganske runde og har inspirert det systematiske navnet rotundifolia, som betyr «rundt blad».
Beskrivelse
Bakkeblåklokke kan bli mellom 10 til 50 cm høy. Den er flerårig. Stengelen er snau, men kan av og til bli noe hårete nederst. Ved grunnen får den rosettstilte blader på stilk. De er omkring 1 cm brede, avrundet og hjerteformet ved grunnen. Stengelbladene er lansettformete, nokså lange, og smale. Den blomstrer mellom juli og september og får mellom 3 og 15 blomster som blir mellom 15 og 25 mm lange. Slik navnet tilsier er blomstene klokkeformede og blå, men de kan også bli hvite. Begerflikene er syltynne, opptil 15 mm lange.
Underarter
Artsdatabanken oppgir 4 underarter av blåklokke. Plantene i fjellet skiller seg fra lavlandplantene og oppfattes derfor som en egen underart som er gitt navnet fjellblåklokke. I tillegg føres plantene i Nord-Troms, Finnmark og Svalbard, som ligner fjellblåklokke til en tredje underart med navnet polarblåklokke. Denne skiller seg ut ved at den har 34 kromosomer mot det vanlige for arten som er 68.
Fjellblåklokke blir ikke like høy, den vokser seg mellom 5 og 20 cm høy. Blomstene kan være en anelse større, fra 18 til 30 mm lange. De blir imidlertid ikke like mange, kanskje bare 1 til 3 på en krypende stengel. Polarblåklokke utvikler en enslig blomst på mellom 16 og 26 mm, ofte på en krypende stengel.
Forveksling
Blåklokke kan lett forveksles med fagerklokke, men sistnevnte er om lag dobbelt så stor med blomsterklokker på ca. 4 x 4 cm. Begge har dyp mellomblå farge, men blåklokke har normalt noe flere blomster i klase på hver stilk. I blomst er de to artene lett å skille fra hverandre på måten arrflikene splittes: hos blåklokke rulles de tre arrflikene bakover til en liten spiral, mens de hos fagerklokke splittes mye lenger, men rulles aldri sammen. Begge artene har klokker dannet ved at kronbladene bare er skilt fra hverandre ca. 1/3 innover fra randen, derav skapes en klokkeform hvor kronbladene er sammenvokst 2/3 av lengden.
Utbredelse
Blåklokke klarer seg på næringsfattig og sur grunn, ved kysten, i heier, på skrinn jord, i skogbryn og i fjellet helt opp til 2.050 moh. Den finnes i hele Norge, også på Svalbard. Den vokser over hele den nordlige halvkule, men er hjemmehørende i Russland, og Europa. Den er anses for å være innført på New Zealand og i Argentina. På Falklandsøyene er den registrert som en invasiv art. Bier og humler er trolig de viktigste pollinatorene for blåklokke. Imidlertid besøkes blomstene også av mindre insekter som samler pollen uten å bevirke pollinering eller de oppsøker blomstene for ly for regn eller som overnattingssted. Det finnes to arter solitære bier, blåklokkebie (Melitta haemorrhoidalis) og klokketrebie (Chelostoma campanularum) som er spesialisert på klokkeblomster og som også oppsøker blåklokke.
Bruk
Blomsten og røttene på planten har blitt spist, og roten smaker søtt, men det er nok mest barn som har hatt glede av det. Den er en velkjent blomst for barna, og har vært opphav til kreativ lek. Det har for eksempel vært en vanlig lek å forsøke å vrenge blomsten uten at den går i stykker. En annen lek er "smelling", det vil si at man klemmer for åpningen av blomsten og så kan man smelle krona. Ellers har krona vært brukt som fingerbøl og barn har puttet krona i munnen og skutt den ut ved å blåse kraftig. Blomstene har også vært brukt som bjeller til konglekuer og som skjørt på dokker.
Som symbol
Blåklokka er motiv for Kvænangens kommunevåpen.
Anja-Evelin Jordalen
Anja-Evelin Jordalen (født 7. desember 1987) er en norsk vektløfter. Hun vokste opp i Bergen og er medlem i Atlet Klub Bjørgvin. Per 1. januar 2014 har hun løftet 92 kg i rykk og 113 kg i støt under NM i 2010.
Cheek to Cheek (album)
Cheek to Cheek er et musikkalbum med Jahn Teigen og Anita Skorgan. Albumet ble utgitt i 1983 og ble en bestselger.
The Enemies (album)
The Enemies var et musikkalbum med The Enemies. Albumet ble utgitt i 1968 og ble bandets eneste album.
Skånland og Omegn Idrettsforening
Skånland og Omegn Idrettsforening (stiftet i 1934) er et idrettslag fra Skånland i Troms. Idrettslaget er medlem av Norges Idrettsforbund gjennom Troms idrettskrets.
Fotball
A-laget i fotball spiller i 2020 i 3. divisjon i Hålogaland Fotballkrets, og spiller sine hjemmekamper på Skånland kunstgress. Skånland OIF har også et B-lag som spiller i 5. Divisjon.
Hemibidessus
Hemibidessus er en slekt av biller som tilhører familiegruppen vannkalver.
Utseende
Bittesmå (gjerne 1,5-2 millimeter), noe bredt ovale, gjerne gulbrunlige vannkalver. Oversiden er ganske kraftig punktert.
Levevis
Slekten kan forekomme i vegetasjonsrike dammer.
Utbredelse
Slekten er utbredt i den neotropiske økosonen.
Spissnutefrosk
Spissnutefrosk (Rana arvalis) er en frosk i familien ekte frosker. Den er litt mindre enn buttsnutefrosken, ca. 7-8 cm lang, og har en tydelig spissere snute. Fargene er nokså lik buttsnutefrosk, men undersiden er mer ensfarvet lys og skaper en kontrast til den mørk grå/brune oversiden. Den skilles best fra buttsnutefrosken på lokkelyden om våren; spissnutefrosken har en kort og klukkende "wo'uk", mens buttsnutefrosken har en mere langvarig knurrende "rrrrr". Hannen får en lettkjennlig blågrå gytedrakt i paringstiden.
Arten er utbredt i sentrale og østlige deler av Europa og i vestlige og sentrale deler av Sibir. Den norske utbredelsen er rundt Oslofjorden fra svenskegrensa, til Skiensområdet, samt enkelte plasser i Agderfylkene. Myrer, gårdsdammer og sakteflytende, fiskefrie bekker, elver og tjern er vanlige habitater. Spissnutefrosken tåler surere vann og er mer knyttet til skog enn den mere vanlige buttsnutefrosken.
I mars-mai (avhengig av klima) samles begge kjønn til gyting i den faste vannansamlingen. Hunnen legger de 400-1500 eggene som klare, faste geleklumper, som vanligvis synker til bunnen (i motsetning til buttsnutefroskens egg, som flyter opp). Larvene (rompetrollene) går på land i juli-august og blir kjønnsmoden etter ca. 3 år (noen ganger 2). Overvintrer som oftest i mudderet på bunnen av en dam, o.l. der den tar opp oksygen gjennom huden.
English National Opera
English National Opera (ofte forkortet ENO) er et britisk operaselskap som holder til i London Coliseum i St. Martin's Lane. Sammen med Royal Opera House er selskapet et av de to største operaselskapene i Storbritannia. Samtlige av selskapets fremføringer er på engelsk, og selskapet er kjent for dets moderne fremføringer til lave priser.
Junior-VM i håndball for menn 2015
Junior-VM i håndball for menn 2015 ble arrangert i Uberlândia og Uberaba i Brasil i 2015.
U.S. Fish and Wildlife Service
U.S. Fish and Wildlife Service (FWS) er en etat under Indredepartementet i USA. Etaten har ansvaret for å forvalte landets plante- og dyreliv.
Liljevatnet skule
Liljevatnet skule var en offentlig grunnskole i Fjell kommune i Hordaland.
Skolen tok imot elever fra 1. til 7. trinn. Skolen ble grunnlagt høsten 2005. I 2018 ble det vedtatt at skolen skal legges ned sommeren 2019. En barnehage og en kulturskole disponerer bygget.
Nicole Anderson
Nicole Gale Anderson (født 29. august 1990) er en amerikansk skuespillerinne. Hun et best kjent for rollen som Macy Misa i Disney Channel Original Series Jonas L.A., hun er også kjent for rollen Kelly Parker på ABC Family series Make It or Break It og Miranda Collins på Ravenswood.
Čoskajávri
Čoskajávri (nordsamisk) er en innsjø i Nesseby kommune i Finnmark. Den ligger elleve kilometer nordvest for Vestre Jakobselv og er utspring for Klubbvikelva.
Costa Rica (andre betydninger)
Costa Rica kan vise til:
Musikkåret 1555
Musikkåret 1555 er en oversikt over hendelser, fødte og avdøde musikkpersonligheter i 1555.
Gladdalen
Gladdalen er en liten dal umiddelbart nordøst for Barentsburg, ved Grønfjorden i Nordenskiöld Land på Svalbard. Dalen dannes av Gladbekken som skjærer seg ned i en skråning under Bykollen (231 m) i nord Olavsvarden i sør, sistnevnte en rett fjellrygg som løper nordover fra Grønfjordfjellet (547 m) og utgjør en østlig rygg som setter grense for Barentsburg. Den vesle Gladbekken ble brukt som drikkevannskilde i den tidlige gruveperioden som startet i 1899 ved Barentsburg. Over dalen i sørøst skapte sovjetmyndighetene en inskripsjon i stein - Miru Mir (Verdens Fred) - under en stilisert, femtakket stjerne.
Fredrik Hiort og Christian Anker dannet ulike selskaper som annekterte kullfelter rundt Barentsburg i 1908. Også Store norske Spitsbergen kulkompani eide skjerp og utmål i området fra 1916, men drev aldri kulldrift her. . I 1915 ble feltene ved Hollendarbukta, Heerodden og Barentsburg samlet på A/S De Russiske Kulfelter Green Harbour, hvor M. Lewin var andelshaver. I 1917 bygde M Lewin & Co ut anlegg og bygninger både på Heerodden og i østre løp av Gladdalen.
I 1921 solgte De Russiske Kulfelter alle sine skjerp og utmål i Grønfjorden til NV Nederlandsche Spitsbergen Compagnie, som anla tettstedet Barentsburg og investerte mye kapital i anlegg og bygninger. I 1932 ble alle felt og skjerp fra Barentsburg i vest til Grumantbyen i øst, overtatt av den sovjetiske trusten Arktikugol.